# Health FAMU-møde

**Modtagere:**

Medlemmerne af Fakultetsarbejdsmiljøudvalget ved Faculty of HEALTH, Aarhus Universitet

Institutledere

Dekan for Faculty of HEALTH, Aarhus Universitet

Arbejdsmiljøenheden, Organisationsudvikling og Arbejdsmiljø, AU HR

**Referat fra mødet torsdag den 31. januar 2013 kl. 12.30, Tandlægeskolen, Kir. Sem, etage 1 i bygning 1614.**

**Til stede:** Marianne Hokland (MH), Erling Østergaard (EØ), Jacob Hjort Bønløkke (JHB), Birgitte Lüttge (BL), Eva Lysdahl Paulsen (ELP), Zahra Partovi Nasr (ZPN), Jette Bank Lauridsen (JBL), Anna-Marie Engberg Christensen (AMC), Lene Grønkjær(LG), Lina Waldstrøm Asmussen (LWA) (observatør) og Lars Asmussen (LAAS) referent.

**Fraværende:** Nina Bjerre Andersen, Dorte Olsson og Henrik Sørensen.

**Dagsorden**

1. Godkendelse af dagsorden
2. Meddelelser
3. Status for psykisk APV proces
4. Den årlige arbejdsmiljødrøftelse 2012
5. Årshjul 2013
6. Eventuelt
7. Datoer for FAMU møder i 2013

Marianne Hokland bød velkommen til alle.

**Ad 1 Godkendelse af dagsorden**

Dagsordenen blev godkendt.

**Ad 2 Meddelelser**

Videncenter for Arbejdsmiljø har holdt temadag om Job og Krop på Institut for Biomedicin som led i den fysiske APV handlingsplan om ergonomiske tiltag i laboratorier og dyrestalde. Der vil senere blive afholdt temadag om ergonomi for kontoransatte.

Der ønskes flere hjertestartere på Institut for Biomedicin. MH hører Anders Moestrup, hvad der er af muligheder for anskaffelse. Der ønskes en samlet oversigt på arbejdsmiljøhjemmesiden, hvoraf det fremgår, hvor hjertestarterne er placeret på Health (BL).

Indkøb af handsker til AU er i udbud. Der var 12 handskeleverandører, der meldte sig. Der er udvalgt 5 leverandører, som får lov til at byde på laboratoriehandsker og 5 leverandører, som får lov til at byde på undersøgelseshandsker (EØ).

På institut for Folkesundhed arbejdes der med at få indført, at alle institut/afdelingsmøder har trivsel og arbejdsmiljø på dagsordenen (JHB).

LAAS orienterede om udgifter til arbejdsskader og psykologisk rådgivning på Health i 2012:

**Timeopgørelse over afsluttede sager i 2012 ifm psykologisk rådgivning:**

|  |  |  |
| --- | --- | --- |
| **Institut** | **Antal sager** | **Pris kr** |
| Institut for Biomedicin | 3 |  7.920 |
| Institut for Klinisk medicin | 3 |  12.320 |
| Institut for Odontologi | 2 | 18.480 |
| Institut for folkesundhed | 1 | 5280 |
| Institut for retsmedicin | 3 | 15.840 |
| Skolen for klinikas, tandp (SKT) | 1 | 2.640 |
| **I alt på Health** | **13** | **62.480** |

**Oversigt over administrationsbidrag vedrørende arbejdsskader og udlagte erstatninger i 2012:**

|  |  |  |  |  |
| --- | --- | --- | --- | --- |
| **Health** | **Antal arbejdsskader** | **Antal revisioner** | **Udgift til adm. Bidrag/kr** | **Udgift til erstatninger/kr** |
| Institut for Biomedicin | 0 | 2 |  5.156 | 0 |
| Påskehøjgaard(Institut for Klinisk medicin) | 1 | 0 | 4.299 | 0 |
| Institut for Odontologi | 0 | 1 | 2.578 | 48.487 |
| Skolen for klinikas, tandp (SKT) | 2 | 0 | 8.598 | 49.328 |
| **I alt** | **3** | **3** | **20.631** | **97.815** |

**Ad 3 Status for psykisk APV proces (MH)**

Der er nedsat en følgegruppe på Health for psykisk APV og udarbejdet et kommissorium for gruppen, der består af medlemmer fra samarbejdsorganisationen, de fem daglige arbejdsmiljøledere, to institutledere samt repræsentanter for det administrative personale.

Der er endvidere nedsat institut-/skolekontaktgrupper for psykisk APV på Health samt udarbejdet kommissorium for disse, der skal igangsætte og koordinere opfølgning på APV resultaterne på institutniveau.

Forslag til procesplan for psykisk APV på Health for 2012 og 2013 blev gennemgået. Institutkontaktgrupperne skal senest den 1. juni melde tilbage til følgegruppen med handlingsplaner for den psykiske APV.

**Ad 4 Den årlige arbejdsmiljødrøftelse 2012**

Der var enighed om, at tidligere fremsendte udkast til den årlige arbejdsmiljødrøftelse på FAMU niveau er dækkende. Arbejdsmiljødrøftelsen kan hentes på Sharepoint via linket:

<http://amohealth.au.dk/SitePages/Startside.aspx>

Der var ønske om, at der udarbejdes en instruktion i, hvordan man kommer ind i Sharepoint og hvordan man arbejder sikkert med dokumenterne, uden at de forsvinder.

**Ad 5 Årshjul for 2013**

MH gennemgik årshjulet for FAMU Health og de aktiviteter, som forventes gennemført.

**Ad 6 Eventuelt**

Arbejdsgruppen der skal finde et fælles APB system på AU arbejder stadig på at finde et fælles system.

AMC spurgte, om der er andre, der har interesse og behov for, at der bliver lavet et kursus i faremærkning af kemikalier og beregning af risici ved blandingsopløsninger. Det var enighed om, at MH undersøger, hvilke kurser der eventuelt kan dække behovet.

**Ad 7 Datoer for næste FAMU møde**

Næste møde afholdes den 26. februar fra kl. 8.30 til 10.00 på Institut for Retsmedicin.

Marianne Hokland Lars Asmussen

Erling Østergaard